Clive Owen

**Clive Owen** (Coventry, 3 de otobre, 1964) el ze un ator britànego.

Inte'l 2005 el ga vinsesto un Premio Golden Globe e un BAFTA, oltre a èsar stà nomenà a l’Oscar come mejo ator non protagonista, par el film *[[Closer (film)|Closer]]*. In pì el ga otenjesto na segonda nomination ai Golden Globe e una ai Emmy Awards par *[[Hemingway & Gellhorn]]*. Inte'l 2015 el ga risevùo ła so tersa nomination come mejo ator in una serie TV ai Golden Globe par el so ròło da protagonista inte ła serie *[[The Knick]].*

## Biografia
Clive Owen ze el cuarto de sincue fradełi. So pare, el cantante country Jess Owen, abandona ła fameja inte'l 1967, cuando che Clive ga 'pena tre ani. Cresùo co so mare e'l parénjo, el se avisina a ła reçitasion inte'l 1984. El frecuenta co profito ła Royal Academy of Dramatic Art co Ralph Fiennes e inte'l 1987 el se diploma.

El scominsia ła so atività inte i teatri, interpretando Shakespeare (tra cui Romeo e Giulietta), e el aparise inte'l 1990 in alcune fortunae serie tełevizive britàneghe.

### Carièra
[thumb|right|Clive Owen al [Festival Internasionałe del Sinema de San Sebastián 2005]]
Owen taca inte'l 1988 co na aparision in *[[Vroom]]*, cuindi el conparise inte'l film *[[Fusi di testa 2]]*. El film che ło fa conoser al gran pùblego ze *[[Close My Eyes]]*, che otien un bon suceso de critica. El alterna ła so atività fra teatro e studi de ripreza, e inte'l 1998 ła so interpretasion in *[[Il colpo - Analisi di una rapina]]* de Mike Hodges coinvolze l'intarese dei produtori de Hollywood. Ła so capasità interpretativa colpise Robert Altman, che ło ciama par *[[Gosford Park]]*, andove el interpreta el personajo de Robert Parks. Inte'l 2001 el ze protagonista dei oto curtometraji BMW. Inte'l 2004 el interpreta el ròło de Artù in *[[King Arthur (film)|King Arthur]]*, al fianco de Keira Knightley.

Inte'l 2005 el reçita in *[[Closer (film)|Closer]]* de Mike Nichols, inte ła parte de Larry, mentre inte ła varsion teatrałe el intarpretava Dan. Sto cua sarà el so grando suceso Owen otien infati un Golden Globe, un BAFTA e na candidatura a l'Oscar al mejo ator non protagonista. 
Ghe vien ofrìo el ròło de James Bond par el prosimo film de l'azente 007 (che drioman el andarà a Daniel Craig). 
Owen rifiuta profesando che Bond el ze un personazo "oramai vecio".
Drìoman ła ze ła volta de *[[Sin City (film)|Sin city]]* noir scrivesto a cuatro man da Frank Miller e Robert Rodriguez e co ła partesipasion de Quentin Tarantino. Un altro dei so grandi sucesi ze *[[Inside Man]]*, inte'l ròło de Dalton Russell, ładro *istruito* insenbre a Denzel Washington. Drìoman ła ze ła volta de *[[Derailed - Attrazione letale]]* co Jennifer Aniston pasando po' a *[[I figli degli uomini]]*.

Inte'l 2007 el reçita co'l ròło del corsaro Walter Raleigh insenbre a Cate Blanchett inte'l stòrego **, sequel de *[[Elizabeth (film 2000)|Elizabeth]]*. Drìman el interpreta el misteriozo Mr Smith in *[[Shoot 'Em Up - Spara o muori!]]* insenbre a Monica Bellucci e Paul Giamatti. Inte'l 2009 el interpreta un pare restà vedoo inte'l film *[[Ragazzi miei]]*, de Scott Hicks traesto dal łibro *The boys are back in the town*. In pì el interpreta *[[The International]]* co Naomi Watts e *[[Duplicity]]* co Julia Roberts. Inte'l 2010 el reçita in *[[Trust (film 2010)|Trust]]*, inte'l 2011 in *[[Killer Elite (film 2011)|Killer Elite]]* e nell'horror *[[Intruders (film 2011)|Intruders]]*. Tra i so ùltemi łaori, *[[Hemingway & Gellhorn]]* de Philip Kaufman co Nicole Kidman inte'l 2012 e *[[Blood Ties (film 2013)|Blood Ties]]* inte'l 2013. Inte'l steso ano el vien premià a Berlin come *mejo ator intarnasionałe* vinsendo ła Golden Camera.

El ze stà testimonial de ła caza cozmetega franseza Lancôme e po' del parfumo Bulgari Man de Bulgari. Inazonta inte'l 2012 el ze stà testimonial de ła vodka łondineza Three olives.

Inte'l 2015 el ze protagonista darénte a Morgan Freeman del film d'asion *[[Last Knights]]*, direto da Kazuaki Kiriya. Inte'l 2016 el torna cofà protagonista dei curtometraji produzesti da ła *BMW*, dal titoło *The Escape*.

### Vita privà
Durante ła carièra de teatro Owen incontra, so'l set de *[[Romeo e Giulietta]]*, l'atora Sarah-Jane Fenton, che'l ga spozà el 6 de marso 1995 e da ła cuała el ga avùo do fie Hannah (1997) e Eve (1999).

El ze stà ła voze narante de ła serie de documentari *Being: Liverpool*, indove vien contada ła storia de ła scuadra ingleze.

## Reconosimento
;2002
* Screen Actors Guild Awards - *Mejo cast* par *Gosford Park*
* Critics' Choice Movie Awards - *Mejo cast* par *Gosford Park*
* Satellite Award - *Mejo cast* par *Gosford Park*
* Screen Actors Guild Awards - *Mejo cast* par *Gosford Park*

;2004
* Las Vegas Film Critics Society Awards - *[[Las Vegas Film Critics Society Award par el mejo ator non protagonista|Mejo ator non protagonista]]* par *Closer*

;2005
* Premi Oscar - *[[Oscar al mejo ator non protagonista|Nomination mejo atro non protagonista]]* par *Closer*.
* Golden Globe - *[[Golden Globe par el mejo ator non protagonista|Premio mejo ator non protagonista]]* par *Closer*
* Premi BAFTA - *[[BAFTA al mejo ator non protagonista]]* par *Closer*
* National Board of Review Awards - *[[National Board of Review Award al mejo cast|Mejor cast]]* condividesto co Julia Roberts, Natalie Portman e Jude Law par *Closer*
* Satellite Awards - *Nomination* *[[Satellite Award par el mejo ator non protagonista|Mejo ator non protagonista]]* par *Closer*
* Critics' Choice Movie Awards - *Nomination [[Mejo ator non protagonista]]* par *Closer*
* Critics' Choice Movie Awards - *Nomination Miglior cast* par *Closer*

## Notasion


## Altri projeti

## Linganbi foresti
*